Vientuļi

Vientuļi (latgaliešu: Vīntuļi) bija ciems Balvu novada Vecumu pagastā pie Līčupes, izvietojies pagasta dienviddaļā Krievijas pierobežā. Austrumos no tā pie autoceļa P35 atrodas Vainagu ciems un robežkontroles punkts «Vientuļi». 

2023. gadā Krievijas valdība paziņoja, ka no 16. oktobra visi Ukrainas pasu turētāji, kas vecāki par 14 gadiem, drīkstēs ieceļot Krievijā no trešajām valstīm tikai divās robežšķērsošanas vietās – Šeremetjevas lidostā, kas atrodas Maskavā, un Vientuļu robežkontroles punktā uz Latvijas–Krievijas robežas.No ES Ukrainas pilsoņi Krievijā pa sauszemi drīkstēs ieceļot tikai caur Latvijas robežpunktu «Vientuļi» lsm.lv 2023. gada 11. oktobrī
Reaģējot uz šo Krievijas lēmumu, Latvijas valdība nolēma no 16. oktobra slēgt Pededzes un Vientuļu robežšķērsošanas punktus, novirzot transporta plūsmu uz Terehovas un Grebņevas robežšķērsošanas vietām.Slēgs Vientuļu un Pededzes robežšķērsošanas vietas uz robežas ar Krieviju lsm.lv 2023. gada 12. oktobrī 

 Atsauces 

Kategorija:Latvijas bijušie ciemi